PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 12.01.2001

Nr. 695

A V I Z 

 asupra proiectului de Lege pentru aprobarea Ordonanţei de urgenţă a Guvernului nr.41/2000 privind înfiinţarea, organizarea şi funcţionarea Autorităţii Naţionale de Reglementare în Domeniul Gazelor Naturale (ANRGN) şi a Ordonanţei de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în Domeniul Energiei - A.N.R.E., aprobată prin Legea nr.99/2000. 

                        În conformitate cu prevederile art.86 şi art.102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.41/2000 privind înfiinţarea, organizarea şi funcţionarea Autorităţii Naţionale de Reglementare în Domeniul Gazelor Naturale (ANRGN) şi a Ordonanţei de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în Domeniul Energiei - A.N.R.E., aprobată prin Legea nr.99/2000, trimis cu adresa nr.695 din 8 ianuarie 2001, înregistrată sub nr.95/XVIII/11 din 8 ianuarie 2001. 



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege menţionat mai sus,  în şedinţa din  12 ianuarie 2001. 



În urma dezbaterilor, membrii comisiei au hotărât, cu majoritate de voturi să îl avizeze favorabil, cu recomandarea ca la dezbaterea în fond, Comisia pentru industrii şi servicii, să ţină seama de observaţiile şi propunerile Consiliului Legislativ din avizul favorabil nr.1566/29.12.2000, dat la proiectul de ordonanţă.



În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                SECRETAR,

                      Ionel Olteanu                             Carmen Dumitriu 

red. consilier: 

Diaconu Dumitra

